ไฟแนนซ์ทูเดย์
...บริษัท ดีลอยท์ ประเทศไทย ประกาศแต่งตั้ง คริสโตเฟอร์ สุรเดชวิบูลย์ ให้ดำรงตำแหน่งพาร์ตเนอร์ด้านบริการด้านที่ปรึกษาธุรกิจ
11 เม.ย. 2556

...บริษัท ดีลอยท์ ประเทศไทย ประกาศแต่งตั้ง คริสโตเฟอร์ สุรเดชวิบูลย์ ให้ดำรงตำแหน่งพาร์ตเนอร์ด้านบริการด้านที่ปรึกษาธุรกิจ
คริสโตเฟอร์ มีประสบการณ์ทำงานที่ปรึกษาและด้านบริหารงานลูกค้าให้กับองค์กรระดับนานาชาติทั้งในไทยและประเทศในแถบเอเชียตะวันออกเฉียงใต้มากว่า 15 ปี เชี่ยวชาญทั้งในด้านการวางแผนกลยุทธ์ปฏิบัติการ รวมถึงการให้ความรู้และคำปรึกษาด้านการเงิน 
คริสโตเฟอร์ สำเร็จการศึกษาปริญญาโทบริหารธุรกิจ จากมหา วิทยาลัย ฮาร์วาร์ด และปริญญาตรีสาขาชีววิทยา จากมหาวิทยาลัยจอห์นส์ ฮอปกินส์
...ไชโย ชัชวาลย์ ศรีนนท์ ผู้อำนวยการสำนักงานสถานธนานุบาลกรุงเทพมหานคร ประกาศให้โรงรับจำนำ 20 สาขาทั่วกรุงเทพฯ ลดดอกเบี้ยช่วยเหลือประชาชน ผู้ปกครอง นิสิต นักศึกษา ที่มีความจำเป็นต้องใช้เงินในช่วงเปิดเทอม ด้วยการลดดอกเบี้ยให้
กรณีจำนำไม่เกิน 5,000 บาท คิดดอกเบี้ย 0.25 บาทต่อเดือน กรณีจำนำเงินต้น 5,001-1.5 หมื่นบาท คิดดอกเบี้ย 1 บาทต่อเดือน กรณีจำนำเกิน 1.5 หมื่นบาท คิดดอกเบี้ย 2,000 บาทแรก 2 บาท ส่วนที่เกินคิด 1.25 บาทต่อเดือน เริ่มตั้งแต่วันที่ 1 เม.ย.นี้
สำหรับนักเรียน นิสิต นักศึกษา คิดดอกเบี้ย 0.50 บาทต่อเดือน เริ่มวันที่ 1 เม.ย.31 พ.ค.นี้ แต่กำหนดไว้รายละไม่เกิน 7 หมื่นบาท 
...ต้องบอกว่าเอาจริงเอาจัง แม้อายุการทำงานจะเหลือไม่นานนัก แต่ ลักษณ์ วจนานวัช ผู้จัดการ ธ.ก.ส. สั่งเดินหน้าปรับภาพลักษณ์การให้บริการธนาคารใหม่หมด ทุ่มทุนวางระบบ Core Bangking System เพื่อขยายธุรกิจบริการ ปรับบริการ Mobile Bangking เพิ่มตู้เอทีเอ็มจาก 1,300 ตู้ เป็น 2,000 ตู้ เพิ่มเครื่องฝากเงินอัตโนมัติจาก 200 เครื่อง เป็น 500 เครื่อง เพิ่มบัตรสินเชื่อเกษตรกรเป็น 4 ล้านใบ ขยายร้านค้าที่เข้าโครงการจาก 4,000 แห่ง เป็น 1 หมื่นแห่ง และเพิ่มสถาบันการเงินชุมชนจาก 300 แห่ง เป็น 3,000 แห่ง ให้ได้ภายใน 3 ปี เต็มที่เลยพี่...